07/07/2021 | Administración LocalMunicipal
Cedeira
Bases de axudas de impacto Covid-19

ANUNCIO APROBACIÓN DAS BASES REGULADORAS DE AXUDAS PARA CONTRIBUÍR A MINIMIZAR O IMPACTO ECONÓMICO E SOCIAL DO COVID-19 NO TERMO MUNICIPAL DE CEDEIRA Mediante acordo adoptado pola Xunta de Goberno Local o día 29 de xuño de 2021 aprobáronse as seguintes bases: BASES REGULADORAS DE AXUDAS PARA CONTRIBUÍR A MINIMIZAR O IMPACTO ECONÓMICO E SOCIAL DO COVID-19 NO TERMO MUNICIPAL DE CEDEIRA 1.–Obxecto do programa. As presentes bases teñen por obxecto establecer a regulación (solicitude, tramitación, concesión, xustificación, pago e reintegro) das subvencións a conceder polo Concello de Cedeira destinadas a paliar o impacto derivado da crise socioeconómica ocasionada polo Covid-19 sobre as pequenas empresas e persoas traballadoras autónomas de Cedeira. Os efectos da pandemia que estamos a vivir seguen notándose con especialidade no tecido produtivo e empresarial de Cedeira constituído, principalmente, por persoas traballadoras autónomas e microempresas, polo que é vontade deste Concello contribuír economicamente a súa recuperación e volta a un contexto socioeconómico de recuperación. Esta nova liña de subvencións trata de completar as axudas xa outorgadas con anterioridade polo Concello no ano 2020, como son as axudas para o impulso da actividade económica no termo municipal de Cedeira, para paliar os efectos do Covid-19, financiada integramente con fondos propios e as axudas do PEL REACTIVA de concellos adheridos ao fondo de financiamento para a reactivación económica e social da provincia de A Coruña financiadas nun 20% con fondos propios.2.–Gastos Subvencionables. Ten a consideración de concepto subvencionable o financiamento de gastos estruturais e de funcionamento correntes, que axuden ao mantemento da actividade. O importe da subvención deberá destinarse a gastos inherentes á actividade, de funcionamento e mantemento, podendo destinarse aos gastos de aluguer de local ou vehículos da empresa, gastos hipotecarios do local ou sede social da empresa, dixitalización do negocio, nóminas de traballadores, cotas á seguridade social dos traballadores ou empresario autónomo, mercadotecnia e publicidade, actuacións de mantemento do local, subministracións de materias primas, servizos profesionais independentes, primas de seguros e subministracións (auga, electricidade e gas). Os gastos subvencionables corresponderanse con gastos realizados e efectivamente abonados entre o período comprendido do 01.01.2021 ao 31.12.2021.3.–Persoas beneficiarias.3.1.–Requisitos. Estas axudas van dirixidas a persoas traballadoras autónomas con ou sen traballadores/as ao seu cargo, microempresas, pequenas empresas, comunidades de bens, sociedades civís ou entidades económicas empresariais sen personalidade xurídica que reúnan, no momento de presentar a solicitude de subvención, os seguintes requisitos:  Ter o seu domicilio fiscal ou local de negocio no Concello de Cedeira.  Non atoparse incursas en ningunha das circunstancias recollidas no artigo 13.2 e 13.3 da Lei 38/2003, do 17 de novembro, xeral de subvencións.  Estar ao corrente no cumprimento das súas obrigas tributarias coa Axencia Estatal de Administración Tributaria, a Axencia Tributaria Galega e coa Tesourería Xeral da Seguridade Social.  Non ter débedas co Concello de Cedeira.  Cumprir coas obrigas establecidas na base 9.  Estar dado de alta no Réxime Especial de Traballadores Autónomos (RETA) ou en calquera outro réxime especial por conta propia da Seguridade Social, no caso das persoas físicas. A microempresa e a pequena empresa son aquelas definidas conforme Anexo I do Regulamento (UE) n.º 651/2014 da Comisión, do 17 de xuño de 2014.3.2.–Exclusións. Non poderán ser solicitantes as persoas traballadoras autónomas con ou sen traballadores/as ao seu cargo, microempresas e pequenas empresas que teñan sido beneficiarias das axudas PEL REACTIVA: fondo de financiamento para a reactivación económica e social da provincia de A Coruña do Concello de Cedeira, así como aquelas incluídas dentro do obxecto de financiamento das axudas do PEL-REACTIVA: programa específico de apoio á hostalería e axencias de viaxe, do Plan de emprego local publicadas no BOP de A Coruña de data 20 de abril de 2021.4.–Crédito orzamentario. A contía destinada a atender estas subvencións ascende a un importe total 70.000,00 € do orzamento municipal para o exercicio 2021, na aplicación orzamentaria 433.48900, financiada con fondos propios do Concello de Cedeira. A subvención será outorgada a todas as persoas beneficiarias que reúnan os requisitos sinalados nas presentes bases, ata esgotar o crédito dispoñible, rateándose, no seu caso, a contía total máxima fixada na convocatoria dentro do crédito dispoñible entre o número de solicitudes presentadas que reúnan os requisitos sinalados nas bases.5.–Contía das axudas. Concederase unha cantidade fixa de:  1.000,00 € para as persoas traballadoras autónomas sen traballadores/as ao seu cargo.  1.250,00 € para as persoas traballadoras autónomas con 1 a 5 traballadores/as ao seu cargo e empresas de 1 a 5 persoas traballadoras.  1.500,00 € para persoas traballadoras autónomas con máis de 5 traballadores/as ao seu cargo e empresas de mais de 5 persoas traballadoras. Estas axudas serán compatibles con calquera outra concedida por entidades públicas ou privadas, autonómicas, estatais ou internacionais, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas.5.1.–Réxime de minimis. Estas axudas quedan sometidas ao réxime de minimis. A axuda total de minimis concedida a unha única empresa non excederá de 200.000 € durante os tres últimos exercicios fiscais.5.2.–Marco nacional temporal. Deberá terse en conta as Comunicacións da Comisión Europea sobre Marco Temporal relativo ás medidas de axuda estatal destinadas a apoiar a economía no contexto do actual brote da COVID-19: C/2020/1863, publicada no DOUE C 91I do 20/03/2020, e modificacións do 03/04/2020, publicada no DOUE C 112I do 04/04/2020, e do 12/05/2020, publicada no DOUE C 164 do 13/05/2020.6.–Forma e prazo de presentación de solicitudes.6.1.–Forma. As solicitudes deberán dirixirse á Xunta de Goberno Local e presentaranse por vía telemática a través da Sede Electrónica do Concello de Cedeira. As persoas interesadas en participar na presente convocatoria deberán presentar o modelo de solicitude normalizado que estará dispoñible na páxina web municipal asinado dixitalmente pola persoa física ou a representante legal da persoa xurídica. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de maneira telemática é imprescindible que o/a solicitante, no caso de persoas físicas, e a representante legal da entidade, cando se trate de persoas xurídicas, dispoñan de sinatura electrónica. Non se admitirá máis dunha solicitude por entidade. Considérase unha soa entidade todas aquelas nas que os/ as socios/as, administradores/as ou membros da xunta directiva sexan comúns nunha porcentaxe superior ao 50% ás vinculadas nos termos establecidos na Lei xeral de subvencións e nas súas normas de desenvolvemento, así como as que puidesen encaixar no concepto de grupo nos termos dispostos no Código de Comercio. No caso de presentación de varias solicitudes só se terá en conta a última presentada, que deixará sen efecto e anulará todas as anteriores. A presentación dunha declaración responsable falseando as condicións requiridas para a concesión dunha subvención ou ocultando as circunstancias que a impedisen ou limitasen, poderá ter a consideración dunha infracción moi grave nos termos da Lei 9/2007, do 13 de xuño, de subvencións de Galicia, coas posibles consecuencias sancionadoras e de reintegro da subvención percibida, nos termos que se recollen na dita norma. A estes efectos terase presente o réxime xurídico da declaración responsable previsto no artigo 69 da Lei 39/2015, do 1 de outubro, do Procedemento administrativo común das Administracións Públicas. En calquera caso, considerarase como falseamento ou ocultación das circunstancias o incumprimento do compromiso de manter os requisitos necesarios para ter dereito ao cobro da subvención, a falta de documentación que o acredite e o incumprimento da obriga de comunicar que se deixaron de cumprir os requisitos esixibles. Non axustarse aos termos desta convocatoria, así como a ocultación de datos, a súa alteración ou calquera outra alteración da información será causa de desestimación da solicitude, sen prexuízo do disposto nos artigos 54 a 56 da Lei 9/2007, do 13 de xuño, de subvencións de Galicia.6.2.–Prazo de presentación. O prazo de presentación de solicitudes será dun mes a partir do día seguinte á publicación do extracto da convocatoria no Boletín Oficial da Provincia de Coruña (BOP). A presentación da solicitude de subvención fora do prazo establecido e a non utilización dos formularios normalizados de uso obrigatorio, serán causas de inadmisión.7.–Documentación a achegar. A solicitude normalizada deberá estar asinada pola persoa interesada ou a súa representante legal e debe acompañarse obrigatoriamente da seguinte documentación: a) Anexo I de solicitude da axuda. b) Anexo II declaración responsable do cumprimento de requisitos e obrigas. c) DNI/NIE ou CIF, segundo corresponda, polas dúas caras. d) Certificado actualizado de Situación Censal que indique a actividade económica coa súa data de alta, o domicilio fiscal e os locais de desenvolvemento da actividade. e) Resolución/certificación do alta no Réxime Especial de Traballadores Autónomos ou a Mutua profesional correspondente. f) Informe actualizado de Vida Laboral da persoa traballadora autónoma ou empresa, expedido pola Tesourería Xeral da Seguridade Social no que se inclúa o número de traballadores/as ao seu cargo. e) Certificación de titularidade de conta bancaria.8.–Instrución e resolución do procedemento. A instrución do procedemento corresponderá á Comisión de Valoración, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, analizando o cumprimento por parte das persoas beneficiarias dos requisitos establecidos nas presentes bases, quedando facultada para ese efecto para a interpretación das bases, que deberá facerse, en todo caso, atendendo ao obxecto e finalidade previstos no texto regulador. A Comisión de Valoración estará composta por: – Presidencia: a persoa titular da Concellería de Facenda ou persoa en quen delegue. – Vogais:  A axente de emprego e desenvolvemento local.  A persoa titular da Intervención Municipal. – Secretaría: unha administrativa dos Servizos económicos do Concello, en primeiro lugar, a de maior antigüidade, e en caso de imposibilidade ou incompatibilidade, a seguinte pola mesma orde. A concesión da subvención efectuarase en réxime de concorrencia non competitiva, establecéndose como criterio de concesión a prelación das solicitudes, atendendo á data e hora de entrada no Rexistro do Concello da solicitude que reúna a totalidade de requisitos e documentación prevista na convocatoria. En caso de non presentar a solicitude coa documentación completa, considerarase como data de Rexistro de Entrada a da última presentación de documentación relativa á esta solicitude. Finalizado o prazo de presentación de solicitudes, constituirase a Comisión de Valoración, que comprobará, pola súa orde cronolóxica de presentación, as solicitudes recibidas. Aquelas solicitudes que cumpran cos requisitos esixidos serán propostas pola Comisión de Valoración para ser resoltas favorablemente, elaborando proposta de resolución. A subvención será outorgada a todas as persoas beneficiarias que reúnan os requisitos sinalados nas presentes bases, ata esgotar o crédito dispoñible, rateándose, no seu caso, a contía total máxima fixada na convocatoria dentro do crédito dispoñible entre o número de solicitudes presentadas que reúnan os requisitos sinalados nas bases. Na proposta deberán figurar as solicitudes admitidas e propostas para concesión de subvención, así como as solicitudes a desestimar, con indicación do motivo ou motivos de desestimación. A Comisión de Valoración elaborará proposta de resolución que someterá ao órgano competente para resolver e para a súa posterior publicación. O órgano competente para resolver será a Xunta de Goberno Local. A Xunta de Goberno Local ditará acordo de resolución do procedemento, previo informe de fiscalización por parte da Intervención Municipal. O Acordo será obxecto de publicación, na páxina web municipal, no taboleiro de edictos electrónico do Concello e no Boletín Oficial da Provincia, producindo esta publicación os efectos da notificación. A data de cómputo de prazos empezará ao día seguinte da publicación no taboleiro de edictos dixital do Concello. O prazo máximo para resolver e notificar o acordo será de sete meses a contar dende o seguinte á finalización do prazo de presentación das solicitudes. A resolución poñerá fin á vía administrativa, podéndose interpor contra ela recurso potestativo de reposición no prazo dun mes, ante o mesmo órgano que dite a resolución ou ben recorrer directamente ante a orde xurisdicional contencioso-administrativo na forma e prazos previstos na lei reguladora desta xurisdición.9.–Obrigas das persoas beneficiarias. As persoas beneficiarias deberán cumprir coas obrigas específicas recollidas no artigo 11 da Lei 9/2007, do 13 de xuño, en especial, as seguintes: 1. Cumprir con todos os requisitos indicados nestas bases.2. As persoas beneficiarias están obrigadas a permanecer en alta no Réxime Especial da Seguridade Social de Traballadores por Conta Propia/ Autónomos ou no que, no seu caso, corresponda da Seguridade Social ou en Mutualidades profesionais ou no caso das microempresas, a manter a mesma forma xurídica polo menos dous meses dende a finalización do período subvencionable.3. Declarar no momento de presentación da solicitude que non presenta máis dunha solicitude por entidade ou persoa física (autónomo/a). No caso de que o solicitante sexa unha persoa física, declaración de que non forma parte dunha sociedade que teña solicitado outra subvención na presente convocatoria.4. Cumprir coa normativa de minimis e non superar os límites establecidos na normativa para o seu sector, se esta resultase de aplicación.5. Declarar a obtención de subvencións ou axudas procedentes doutras administracións e entidades públicas ou privadas, nacionais ou internacionais e acreditar que a suma de todas elas non supera o límite de 40.000 €. 6. Comunicar de inmediato ao Concello calquera modificación que puidera afectar a algún dos gastos recollidos na solicitude inicial realizada, para a valoración do caso por parte do Departamento responsable das axudas.7. Empregar a subvención outorgada para o mesmo fin para o cal foi concedida, axustándose aos termos establecidos nas Bases e na convocatoria e de conformidade coa lexislación vixente.8. Conservar os documentos xustificativos da aplicación da subvención recibida, incluídos os documentos electrónicos, que poidan ser obxecto das actuacións de comprobación e control durante o período establecido, en cada caso, pola lexislación vixente sobre a materia.9. Dar o seu consentimento ao tratamento de datos de carácter persoal e a súa publicación de acordo coa lexislación vixente en materia de protección de datos de carácter persoal.10. Dar publicidade, nos termos establecidos na resolución de concesión, ao carácter público do financiamento da actividade realizada, figurando expresamente nun lugar visible do centro de traballo o logotipo do Concello. O mesmo tipo de publicidade realizarase nun lugar preferente da páxina web da empresa, de existir esta.11. Xustificar o cumprimento dos obxectivos, requisitos, condicións e de finalidade suxeita á subvención, someténdose ás actuacións de comprobación e control, que poderá efectuar o Concello, como outros órganos de control competentes, tanto nacionais como comunitarios.12. Atender e proporcionar, no seu caso, canta información lle poidan solicitar os servizos de control interno municipal do Concello.13. Someterse ao control financeiro exercido polo órgano interventor municipal.10.–Xustificación da subvención. O prazo de xustificación remata o 31 de xaneiro de 2022 e dita xustificación realizarase mediante a presentación na sede electrónica (https://sede.cedeira. gal) da documentación sinalada a continuación no Rexistro do Concello asinada dixitalmente: 1. Unha relación clasificada dos gastos obxecto de subvención.2. Facturas orixinais ou copias compulsadas.3. En caso de xustificación de gastos de persoal, deberán achegarse os correspondentes contratos de traballo ou nóminas e boletíns de cotización á seguridade social, TC1 e TC2, así como os documentos bancarios acreditativos dos correspondentes pagos.4. En caso de xustificación de seguros, ademais da documentación acreditativa do pago deberá acompañarse a correspondente póliza.5. En caso de xustificación de gastos de aluguer deberá acompañarse, ademais da documentación acreditativa do pago, o correspondente contrato.6. En caso de xustificación de gastos hipotecarios, ademais da documentación acreditativa do pago deberá acompañarse o correspondente contrato de hipoteca.7. Unha relación detallada doutros ingresos ou subvencións que financien os conceptos subvencionados por medio de subvención, con indicación do importe e a súa procedencia.8. Xustificantes bancarios do pagamento das facturas. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento.9. Declaración doutras axudas ou subvencións públicas para financiar as mesmas actividades con indicación de importe (Anexo III). 10. Declaración asinada polo responsable da entidade beneficiaria de que a subvención se destinou ós mesmos fins para os que foi solicitada e concedida (Anexo III). 11. Declaración responsable ou, no caso de que o importe da subvención supere os 3.000,00 €, certificados de estar ao corrente no cumprimento das obrigas tributarias e coa seguridade social.12. Documentación gráfica da actividade onde conste a colaboración do Concello de Cedeira. O Concello aboará o importe da subvención concedida logo da presentación da documentación xustificativa do gasto realizado. O pago da subvención realizarase mediante transferencia bancaria á conta bancaria indicada pola persoa beneficiaria da subvención.11.–Reintegro das subvencións. A constatación do incumprimento dos requisitos necesarios ou dos deberes asumidos como consecuencia da concesión da subvención, así como a falsidade documental, poderá dar lugar á extinción do dereito ao seu desfrute ou á modificación da resolución de concesión, ao reintegro das cantidades percibidas e, no seu caso, á incoación do correspondente expediente sancionador, conforme ao establecido na Lei 38/2003, do 17 de novembro, xeral de subvencións, así como cantas responsabilidades de toda orde puidesen derivarse.12.–Normativa de aplicación. Para todo o non previsto nestas bases será de aplicación a normativa seguinte:  Lei 39/2015, do 1 de outubro, do procedemento administrativo común das Administracións Públicas.  Lei 7/1985, do 2 de abril, reguladora das Bases do Réxime Local.  Lei 29/1998, do 13 de xullo, reguladora da Xurisdición Contencioso-administrativa.  Lei 38/2003, do 17 de novembro, xeral de subvencións.  Lei 9/2007, do 13 de xuño, de subvencións de Galicia.  Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións.  Bases de execución do orzamento do Concello de Cedeira, vixentes no momento da concesión.  Regulamento (UE) n.º 1407/2013, da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352, do 24 de decembro).  Marco temporal relativo ás medidas de axuda estatal destinadas a apoiar a economía no contexto do actual brote de COVID-19, recollido na Comunicación da Comisión Europea do 19 de marzo de 2020 (2020/C 91 I/01) (DOUE do 20 de marzo), e as súas posteriores modificacións  Lei orgánica 3/2018, do 5 de decembro, de Protección de datos persoais e garantía de dereitos dixitais. Así mesmo, aplicaranse todas aquelas normas legais ou regulamentarias, que conteñan prescricións relativas ás subvencións ou sexan susceptibles de producir efectos no dito ámbito. A xestión destas axudas suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos de eficiencia na asignación e utilización dos recursos públicos.13.–Datos de carácter persoal. Os datos persoais obtidos neste procedemento serán tratados, na súa condición de responsable, polo Concello de Cedeira coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica do Concello de Cedeira ou presencialmente nos lugares e rexistros establecidos na normativa reguladora do procedemento administrativo común. Todo o cal se informa en cumprimento do disposto nos artigos 11 e seguintes da Lei orgánica 3/2018, do 5 de decembro, de protección de datos de carácter persoal e a súa normativa de desenvolvemento. Cedeira, 1 de xullo de 2021. O alcalde Pablo Diego Moreda Gil ANEXO I SOLICITUDE DA AXUDA MUNICIPAL En representación da seguinte entidade, no seu caso: SOLICITO: Que me sexa concedida unha subvención ao abeiro da convocatoria de axudas do Concello de Cedeira no marco do PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA, do Plan de emprego local da Deputación da Coruña NOTA.–Adxunto a este anexo, as persoas solicitantes deberán presentar a seguinte documentación:  Anexo II declaración responsable do cumprimento de requisitos e obrigas.  DNI/NIE ou CIF, segundo corresponda, polas dúas caras.  Certificado actualizado de Situación Censal que indique o domicilio fiscal e os locais de desenvolvemento da actividade.  Resolución/certificación do alta no Réxime Especial de Traballadores Autónomos ou a Mutua profesional correspondente.  Informe actualizado de Vida Laboral da persoa traballadora autónoma ou empresa, expedido pola Tesourería Xeral da Seguridade Social no que se inclúa o número de traballadores/as ao seu cargo.  Certificación de titularidade de conta bancaria. Asinado dixitalmente. ANEXO II DECLARACIÓN RESPONSABLE En representación da seguinte entidade, no seu caso: DECLARO (só riscar en caso afirmativo):  Ter o domicilio fiscal ou local de negocio no Concello de Cedeira.  Non ter sido beneficiaria das axudas PEL-REACTIVA: Fondo de Financiamento para a Reactivación Económica e Social da provincia da Coruña.  Non estar incluída a miña actividade dentro do obxecto de financiamento das axudas do PEL-REACTIVA: programa específico de apoio á hostalería e axencias de viaxe, do Plan de emprego local publicadas no BOP de A Coruña de data 20 de abril de 2021  Non atoparme incursa en ningunha das circunstancias recollidas no artigo 13.2 da Lei 38/2003, do 17 de novembro, xeral de subvencións.  Estar ao corrente no cumprimento das súas obrigas tributarias coa Axencia Estatal de Administración Tributaria, a Axencia Tributaria Galega e coa Tesourería Xeral da Seguridade Social.  Non ter débedas co Concello de Cedeira.  Cumprir coas obrigas establecidas na base 9.  Estar dada de alta no Réxime Especial de Traballadores Autónomos (RETA) ou en calquera outro réxime especial por conta propia da Seguridade Social, no caso das persoas físicas.  Non estar afectada polos límites establecidos no réxime de “minimis” ao que se acollen estas axudas.  Non estar afectada polo Marco Nacional Temporal II, e en xeral, ao do resto dos marcos nacionais temporais e ao do Marco temporal relativo ás medidas de axuda estatal destinadas a apoiar a economía no contexto do actual brote de COVID-19.  No caso de ser beneficiaria da subvención, comprométese a cumprir todos os compromisos e obrigas recollidos nestas bases. Asinado dixitalmente. ANEXO III CONTA XUSTIFICATIVA 1.–DATOS DA PERSOA SOLICITANTE.2.–DECLARACIÓN RESPONSABLE. En relación coas obrigas das persoas/empresas beneficiarias, recollidas na base 9.ª desta convocatoria de axudas, DECLARO: 1. Cumprir con todos os requisitos indicados nestas bases.2. Permanecer en alta no Réxime Especial da Seguridade Social de Traballadores por Conta Propia/ Autónomos ou no que, no seu caso, corresponda da Seguridade Social ou en Mutualidades profesionais ou no caso das microempresas, a manter a mesma forma xurídica polo menos dous meses dende a finalización do período subvencionable.3. Declarar no momento de presentación da solicitude que non presento máis dunha solicitude por entidade ou persoa física (autónomo/a). No caso de que o solicitante sexa unha persoa física, declaración de que non formo parte dunha sociedade que teña solicitado outra subvención na presente convocatoria.4. Cumprir coa normativa de minimis e non superar os límites establecidos na normativa para o seu sector, se esta resultase de aplicación.5. Declarar a obtención de subvencións ou axudas procedentes doutras administracións e entidades públicas ou privadas, nacionais ou internacionais e acreditar que a suma de todas elas non supera o límite de 40.000 €. 6. Comunicar de inmediato ao Concello calquera modificación que puidera afectar a algún dos gastos recollidos na solicitude inicial realizada, para a valoración do caso por parte do Departamento responsable das axudas.7. Empregar a subvención outorgada para o mesmo fin para o cal foi concedida, axustándose aos termos establecidos nas Bases e na convocatoria e de conformidade coa lexislación vixente.8. Conservar os documentos xustificativos da aplicación da subvención recibida, incluídos os documentos electrónicos, que poidan ser obxecto das actuacións de comprobación e control durante o período establecido, en cada caso, pola lexislación vixente sobre a materia.9. Dar o meu consentimento ao tratamento de datos de carácter persoal e a súa publicación de acordo coa lexislación vixente en materia de protección de datos de carácter persoal.10. Dar publicidade, nos termos establecidos na resolución de concesión, ao carácter público do financiamento da actividade realizada, figurando expresamente nun lugar visible do centro de traballo o logotipo do Concello. O mesmo tipo de publicidade realizarase nun lugar preferente da páxina web da empresa, de existir esta.11. Xustificar o cumprimento dos obxectivos, requisitos, condicións e de finalidade suxeita á subvención, someténdose ás actuacións de comprobación e control, que poderá efectuar o Concello, como outros órganos de control competentes, tanto nacionais como comunitarios.12. Atender e proporcionar, no seu caso, canta información me poidan solicitar os servizos de control interno municipal do Concello.13. Someterme ao control financeiro exercido polo órgano interventor municipal.  Que presento a conta xustificativa da subvención recibida coa seguinte relación de facturas pagadas conforme á base 10.ª, das cales xunto copia e xustificante bancario de pago. (Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento. No caso de que o importe dos pagos xustificados sexa inferior ao concedido, o importe reducirase ata o importe efectivamente xustificado.)  Que obtiven as seguintes subvencións ou axudas procedentes doutras administracións e entidades públicas ou privadas, nacionais ou internacionais: Asinado dixitalmente.